khistorydata/jeongjo-sjw-relations huggingface dataset:
정조 22년
戊午六月十六日午時上御便殿都承旨入侍時行都承旨李晩秀記事官洪奭周記注官金良倜記事官金履永一提學鄭民始以次進伏訖上曰湖南儒生榜目當爲修正下番與注書同詣內閣斯速書之也履永奭周等承命出假注書李弘謙進伏民始曰去夜最甚蒸熱聖體若何上曰日熱難堪矣上曰海伯褒貶啓本不於限前封進故自政院纔已嚴飭矣今日內似必到院入來與否問於政院也賤臣承命出問回奏曰姑不入來云矣命退諸臣以次退出
정조 22년
行都承旨李晩秀坐行左承旨沈晉賢坐右承旨李勉兢坐左副承旨李肇源坐右副承旨魚用謙坐直同副承旨朴宗來坐直注書洪奭周仕尹命烈未肅拜假注書李弘謙仕直事變假注書黃萬齡仕
정조 22년
李肇源啓曰來二十一日朝參日次矣敢稟傳曰停
정조 22년
李肇源啓曰來二十一日輪對日次矣敢稟傳曰當次日受點後日次來待
정조 22년
魚用謙啓曰行大司憲宋煥箕持平崔禧延在外執義柳雲羽掌令李儒修洪受浩持平李基慶未肅拜監察茶時之意敢啓傳曰知道
정조 22년
李肇源啓曰今六月二十一日都目政事爲之之意敢啓傳曰知道
정조 22년
李勉兢以兵曹言啓曰嶺南抄上武士十二人依下敎以該道試取技藝更試於訓鍊院試記修正以入而取考本道試藝時矢數栍劃則俱未入格之意敢啓傳曰依入格試記判下擧行可也
정조 22년
李勉兢以兵曹言啓曰謹依嶺南武士試取別單判下未入格慶州出身崔㻻等七人給糧下送之意敢啓傳曰知道
정조 22년
李勉兢以都摠府言啓曰副摠官李祖承以武臣堂上祿試射試官訓鍊院晝仕出去之意敢啓傳曰知道
정조 22년
戊午六月十七日卯時上御重熙堂右承旨入侍時右承旨李勉兢假注書李弘謙記事官金景煥承膺祚檢校待敎沈象奎以次進伏訖上敎象奎曰湖南儒生榜目盡爲修正否象奎曰姑未盡書矣上曰抄啓文臣中李勉昇黃基天曺錫中使之入來斯速書出而榜目皮封各粘黃籤鄕校頒下件則安寶其他則踏以內閣印儒生賞格則依傳敎擧行而亦依抄啓文臣頒賞例各於表紙一張列錄賞格物種以爲渠輩傳後夸美之資好矣勉兢曰明日候班玉堂當進參而尙未備員何以爲之乎上曰前望旣入而姑未點下當趁明日使之備員矣命退諸臣以次退出
정조 22년
戊午六月十七日卯時上御便殿來待諸臣入侍時行都承旨李晩秀假注書李弘謙記事官金景煥承膺祚整理堂上鄭民始李時秀趙心泰徐有大徐龍輔以次進伏訖民始曰日熱比甚聖體若何上曰日氣甚熱政難堪矣民始曰湯劑進御後熱候加減何如上曰別無差勝而薰熱甚則眼視亦昏如在雲霧中矣民始曰頭部熱候終未復常故似有此症矣時秀曰二十日都目政事自是元定日而今與進饌日字相値故姑未啓稟矣上曰退行於二十一日好矣時秀曰二十日文臣朔試射亦當退行乎上曰此則試官擧行之事不必變通矣上曰今番復職試射應赴人果幾何耶時秀曰殆過百人矣上曰將鬼薦取才亦幾何耶時秀曰宣副薦合爲七十一人矣上曰科宦一也而以能射旣占科則善射人之許其復職一窠似合於事面故年前始有復職取才之命而今則仍爲定式矣外此取才而陞遷者亦有許多名色如六道西北禁軍騎士等試射每都政各一人遷轉有若應行之例然此等人區處外銓官則着手之窠似無多矣大抵銓衡之職固當如物稱秤惟其人取捨者而今於排擬之際無論人之長短一從射藝之能否而無與於銓官之手此亦豈穩當之事乎設使如是而拔身此輩未必能於爲官長治民之事矣民始曰誠如聖敎矣凡爲守令者自有識見然後能可堪不問其人只取技藝而爲初仕將來爲守令時安保其皆能堪當乎時秀曰本營哨官一人每都政當擬堂上而此亦取捨極難矣上曰哨官幾人當次乎時秀曰李謙會柳相斗等四人矣上曰履歷也身手也惟在銓官裁擇用之之如何而亦豈一遵前例爲之之事乎時秀曰嶺南抄上武士之上來已過十餘日而事係待下敎擧行者故試射尙未爲之矣上曰幾人上來乎時秀曰十二人矣上曰今日卿其招致以朝家勸武勞來之意各別曉諭後仍爲試取也時秀曰宣薦內禁衛節目時依赴防六朔例內禁衛隨行六朔後始擬初仕事定式矣今式年科出身旣皆赴防則滿六朔歸後若又用內禁衛六朔之例則事疊而勞偏臣意則赴防出身入屬內禁衛之後勿拘朔數許擬初仕事定式施行似好故敢此仰達矣上曰依爲之出擧條時秀曰兼仕禁軍節目時兩營門騎士一百人從自願分排抄付於一內外各番禁軍事定式矣前後抄付者合爲六十一人其餘則旣不願屬於禁旅自今以後雖非騎士勢將以守部薦中將鬼薦取才人從願納馬隨闕次次塡差以準百人之數故敢此仰達矣上曰依爲之出擧條時秀曰都政出六人仕日不足未滿十日者曾有啓稟出六之例矣今番都政以二十一日爲定則守門將仕日不足九日者爲四人似當依例陞六故敢此仰達矣上曰依爲之出擧條民始曰本所堂郞多有齊會擧行之時而鋪陳之屬每令地部進排亦有弊端地部席子留儲有裕就其中舊陳彩花席滿花席各五十張修理契別紋席白紋席各一千張移來取用縇木及所入物力量其容入一體移送之意分付戶曹何如上曰依爲之出擧條晩秀曰明日候班原任閣臣中有無職名不得參者纔已稟告付軍職而此後時原任閣臣齊進之時原任中無職名人自本閣啓稟後令該曹口傳付軍職以爲進參之地事定式施行何如上曰依爲之出擧條命書傳敎曰明日儒生製述處所依近例以明倫堂爲之試紙用大好紙試官亦依近例仍命退諸臣以次退出
정조 22년
行都承旨李晩秀坐行左承旨沈晉賢坐右承旨李勉兢坐直左副承旨李肇源坐直右副承旨魚用謙坐同副承旨朴宗來坐注書洪奭周仕直尹命烈未肅拜假注書李弘謙仕事變假注書黃萬齡仕
정조 22년
惠慶宮誕日大殿王大妃殿中宮殿內閣政院玉堂宗親儀賓朝廷二品以上六曹大司諫奉朝賀口傳問安答曰知道惠慶宮內閣政院玉堂宗親儀賓朝廷二品以上六曹大司諫奉朝賀單子問安答曰知道元子宮生辰內閣政院玉堂單子問安答曰知悉宗親儀賓二品以上六曹大司諫奉朝賀口傳問安答曰知悉
정조 22년
李勉兢啓曰行大司憲宋煥箕持平崔禧延在外執義柳雲羽掌令李儒修洪受浩持平李基慶未肅拜監察茶時之意敢啓傳曰知道
정조 22년
傳于沈晉賢曰左承旨與泮長持此御題偕往泮宮試取以來
정조 22년
傳于李晩秀曰時原任大臣閣臣入侍
정조 22년
玉堂前望單子入之應敎沈象奎校理金近淳嚴耆副校理韓致應修撰李羲甲尹行直落點
정조 22년
吏曹口傳政事以朴宗民爲肇慶廟參奉鄭胄煥爲慶基殿參奉
정조 22년
兵曹口傳政事副司果鄭元善副司勇兪孟煥竝單付
정조 22년
沈晉賢啓曰臣與大司成偕往泮宮儒生試取收券爲四百二十七張捧入之意敢啓傳曰科次入侍
정조 22년
傳于李肇源曰入格儒生入侍
정조 22년
李肇源啓曰卽者兵曹郞廳來言敦化門南水閣曜金門北水閣弘文館水閣水勢漲溢當爲開鑰云矣依例除標信開閉之意敢啓傳曰知道
정조 22년
戊午六月十八日卯時上御便殿時原任大臣閣臣入侍時行都承旨李晩秀記事官洪奭周承膺祚金履永領府事洪樂性判府事蔡濟恭領敦寧金履素右議政李秉模檢校提學鄭民始沈煥之原任直提學徐浩修徐鼎修金載瓚徐龍輔鄭大容原任直閣金勉柱金祖淳南公轍李始源檢校待敎沈象奎李存秀以次進伏訖上曰洪義榮如入來亦爲隨入也賤臣承命出與之偕入進伏樂性曰日熱比甚聖體若何上曰一樣矣樂性曰王大妃殿氣候若何上曰一樣矣樂性曰惠慶宮氣候若何上曰一樣矣樂性曰慈齡彌高慶辰又屆仰想聖心之欣祝有倍他時矣上曰下忱之懽忻慶祝有不可以言語形容而七旬漸近喜懼交切矣樂性曰久未承候於元子宮矣今焉仰瞻睿表岐嶷益不勝慶幸矣上曰果覺漸長矣卿之凡百近則如何樂性曰眩氣頻作昏昏以過矣上曰當此盛夏而神觀則無損行步比前尤勝矣樂性曰外面則有若無減而精神筋力日漸消鑠矣上曰判府事當此盛熱亦何以過乎濟恭曰癃病日甚殆無以支過矣上曰趁此乍霽卿等好爲出去也仍敎曰欲觀領府事行步姑勿扶掖暫爲自步也時原任大臣先退敎公轍曰今日儒生應製當依昨年例於丕闡堂設場而雨勢如緊則明倫堂旣有月廊似勝於丕闡堂承旨出去後觀勢微稟也仍命退諸臣以次退出
정조 22년
戊午六月十八日未時上御便殿日次儒生製述科次入侍時右承旨李勉兢記事言洪奭周承膺祚金履永試官檢校提學鄭民始沈煥之原任直提學徐龍輔鄭大容檢校直提學李晩秀原任直閣金勉柱對讀官原任直閣金祖淳李始源檢校待敎沈象奎李存秀抄啓文臣金近淳趙萬元曺錫中李勉昇具得魯柳遠鳴宋冕載姜浚欽洪命周黃基天嚴耆金履載金熙周金處巖李英發以次進伏訖上曰湖南儒生試券今已考下續當有傳敎之書頒而檢校待敎沈象奎與抄啓文臣金近淳曺錫中李勉昇黃基天金履永先爲出去修正榜目也象奎等承命先退上曰讀券官只有五人對讀官十人輪回對讀餘則退出可也浚欽命周處巖英發先退上曰原任直閣亦爲退去也勉柱先退命分考試券上曰解題出於神農經而諸作皆失本旨矣至合考時有一券入題曰原神農之評芝云云上曰此句能合本旨而全篇不能善作矣民始曰諸券皆外而此券獨能做題合置魁等矣上曰文旣不善則有難爲科作以草三下書之可也坼榜訖命書傳敎曰泮製居首進士兪應煥直赴殿試之次進士朴呂壽直赴會試生員朴宗大給二分進士李鍾夏給一分次上生員趙民和趙相羽趙鍾永各紙一卷賜給又命書傳敎曰御定兩本校寫之勞已可紀也考訂處籤紙所錄意見亦可騐所存之識解道伯加選又皆故家後承特以詩賦箋義策題五道分日試製見其上來諸券多有杰句佳作惟今考能較長之擧爲湖南蘊抱之士闡名之會也間因悶旱不遑於閑漫酬應近得甘澍又當今日慶辰始分等第書下各券三下以上計劃居首十四分幼學高廷鳳進士任興源直赴殿試十二分生員朴宗民進士鄭胄煥本道廟殿官初仕窠今日口傳擬入十分生員柳東煥直赴會試八分幼學吳相淳等給二分六分進士柳翔之以下給一分三次次上幼學李成燁等兩次次上幼學金致福等次上幼學李性傳等冊子紙筆墨分等施賞令內閣知悉又命書榻敎曰肇慶廟別檢鄭元善出六朔數在近付司果後今日承傳人擬入待陞遷還作別檢慶基殿參奉兪孟煥付當品軍職過都政後待窠付職上曰入格儒生催促來待而坐直承旨待令于鑄字所也勉兢曰卽伏見黃海兵使金㷞黃海水使申大煐今春夏等褒貶啓本則金㷞邊將無一人居中居下申大煐邊將無一人居下殊無嚴明殿最之意推考警責何如上曰依爲之出擧條仍命退諸臣以次退出
정조 22년
戊午六月十八日酉時上御便殿坐直承旨入格儒生入侍時左副承旨李肇源記事官洪奭周承膺祚金履永以次進伏訖上命履永呼直赴兪應煥新來仍命進前擧顔曰前已見之矣又命進士朴呂壽生員朴宗大以次進奏姓名訖竝命退生員趙相羽進士趙鍾永領賞四拜訖退出肇源曰李鍾夏趙民和家遠未及待令而民和則當爲領賞待明日自外頒賞乎上曰唯肇源曰卽伏見黃海監司李義駿今春夏等褒貶啓本則守令無一人居下殊無嚴明殿最之意推考警責何如上曰依爲之出擧條仍命退承史以次退出
정조 22년
行都承旨李晩秀坐行左承旨李益運坐直行右承旨金勉柱坐左副承旨李勉兢坐右副承旨李肇源坐同副承旨朴宗來坐直注書洪奭周仕尹命烈未肅拜假注書李弘謙仕直事變假注書黃萬齡仕
정조 22년
李勉兢啓曰禁衛營將官來言今日本營軍兵日次私習云矣敢啓傳曰後日次爲之
정조 22년
李勉兢啓曰御營廳將官來言今日本廳軍兵日次私習云矣敢啓傳曰後日次爲之
정조 22년
傳于李勉兢曰左副承旨入侍
정조 22년
承旨前望單子入之李益運金勉柱落點
정조 22년
以文臣朔試射試官望單子傳于李肇源曰日熱如此置之
정조 22년
以漢城府民家頹壓別單傳于李益運曰恤典令該廳卽爲分給事分付
정조 22년
李益運以賑恤廳言啓曰漢城府民家頹壓別單判付內恤典令該廳卽爲分給事命下矣東部字內全家頹壓一戶錢二兩北部字內全家頹壓一戶錢二兩合錢四兩恤典依例分給之意敢啓傳曰知道
정조 22년
李勉兢以兵曹言啓曰卽接廣智營入直哨官尹彦邦手本則大報壇西邊墻垣前日頹圮連接處一間半許又爲頹圮云令紫門監爲先以杻把子堅實圍排依例樹柵待晴與前頹圮一體修築而連接頹圮處把守軍兵旣有量宜加定之例廣智營入直軍五名除出與前把守軍限修築間合力守直之意分付何如傳曰允
정조 22년
李勉兢以兵曹言啓曰卽接廣智營入直哨官尹彦邦手本則拱北門西邊墻垣舊築一間許頹圮其連接處半間許外面缺落云大報壇西邊墻垣今日頹圮處南距三間許舊築墻垣外面一間缺落云令紫門監爲先以杻杷子堅實圍排依例樹柵待晴卽爲修築而拱北門西邊全頹及缺落處廣智營入直軍八名除出把守大報壇西邊墻垣外面缺落處與前頹圮處相去至近以前把守軍使之分把限修築間嚴加守直之意分付何如傳曰允
정조 22년
李勉兢以兵曹言啓曰卽接東所衛將李宗胤牒報則朗和門東邊墻垣半間及西邊墻垣半間許缺落云待開門令紫門監爲先以杻把子及長木堅實圍排把守軍則銅龍門入直禁衛軍八名除出使之分把限修築間嚴加守直之意分付何如傳曰允
정조 22년
李勉兢以兵曹言啓曰卽接慶熙宮衛將金鎭郁牒報則武德門東邊外墻二間許因雨水今日頹圮云爲先令繕工監以杻把子堅實圍排待晴卽爲修築而亦令巡邏營門申飭校卒嚴加巡察之意分付何如傳曰允
정조 22년
李勉兢以兵曹言啓曰卽接南道參軍尹敏東牒報則禁衛營所授敦義門南邊距百步許體城五間半頹圮云令繕工監爲先把子圍排分授軍門急速修築而把守軍兵亦令該軍門量宜定送限改築間嚴加守直之意分付何如傳曰允
정조 22년
李勉兢以訓鍊都監言啓曰因兵曹草記大報壇西邊墻垣前日頹圮處連接一間半許又爲頹圮處廣智營入直軍五名除出與前把守將卒合力限改築間嚴加守直之意敢啓傳曰知道
정조 22년
李勉兢以訓鍊都監言啓曰因兵曹草記拱北門西邊墻垣舊築一間許頹圮連接半間外面缺落處廣智營入直軍八名除出將校一人率領把守大報壇西邊墻垣一間許外面缺落處與前頹圮處相距至近以前把守軍使之分把限修築間嚴加守直之意敢啓傳曰知道
정조 22년
李勉兢以禁衛營啓曰朗和門東邊墻垣半間及西邊墻垣半間許缺落處銅龍門入直軍八名除出使之分把限修築間嚴加守直事自兵曹草記矣銅龍門入直軍八名除出分排把守而不可無將領別定敎鍊官宋仁宅限修築間率領守直之意敢啓傳曰知道
정조 22년
李勉兢以禁衛營言啓曰本營分授敦義門南邊體城五間半頹圮處把守軍兵令該軍門量宜把守事自兵曹草記矣出番鄕軍二十名將校一人嚴飭定送率領晝夜輪回把守而待晴卽爲修築之意敢啓傳曰知道
정조 22년
李勉兢以訓鍊都監言啓曰謹依兵曹單子判付尙州閑良金光俊本局哨官加設差下待窠陞實之意敢啓傳曰知道
정조 22년
李勉兢以御營廳言啓曰謹依兵曹嶺南抄上武士試取別單判付安東通德郞李遠裕本廳哨官加設差下待窠陞實之意敢啓傳曰知道
정조 22년
李勉兢以禁衛營言啓曰依兵曹別單判付星州閑良崔柱榮本營哨官加設差下待窠陞實之意敢啓傳曰知道
정조 22년
金勉柱以義禁府言啓曰時囚罪人沈公著保放事命下矣沈公著保放之意敢啓傳曰知道
정조 22년
戊午六月十九日辰時上御重熙堂左副承旨入侍時左副承旨李肇源假注書李弘謙記事官金景煥金履永以次進伏訖上命書傳敎曰左承旨右副承旨竝許遞前望單子入之待下批牌招察任上曰檢校待校入侍賤臣承命出傳與檢校待敎沈象奎偕入進伏象奎曰臣奉審閣內無頉矣上曰唯仍命退諸臣以次退出
정조 22년
戊午六月十九日午時上御便殿都承旨入侍時行都承旨李晩秀記事官洪奭周金景煥記注官金良倜檢校提學鄭民始以次進伏訖民始曰雨後蒸熱猶甚聖體若何上曰日熱果難堪而昨夜之雨可謂大霔矣民始曰果是大雨矣上曰吏兵批闕記及序陞冊持入賤臣承命出持入上曰兵判已出去乎民始曰已出去矣上敎良倜曰爾爲兼史今幾年矣良倜曰以歲計之則今爲十年矣上曰兼春秋金良倜今又瓜滿今番都政守令差送事分付該曹賤臣承命出傳仍命退諸臣以次退出
정조 22년
行都承旨李晩秀坐行左承旨李益運坐行右承旨金勉柱坐直左副承旨李勉兢坐右副承旨李肇源坐同副承旨朴宗來坐直注書洪奭周仕尹命烈未肅拜假注書李弘謙仕直事變假注書黃萬齡仕
정조 22년
藥房提調金文淳右副承旨李肇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 22년
金勉柱啓曰行大司憲宋煥箕持平崔禧延在外執義柳雲羽掌令李儒修洪受浩持平李基慶未肅拜監察茶時之意敢啓傳曰知道
정조 22년
李勉兢啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 22년
以宣傳官民家頹壓摘奸書啓傳于李益運曰該郞發牌使之考例卽爲分給
정조 22년
以宣傳官民家頹壓摘奸書啓傳于李益運曰依他例擧行事分付該廳
정조 22년
以漢城府民家頹壓別單傳于李益運曰恤典令該廳卽爲分給事分付勿論秩點下一戶一體分給
정조 22년
以漢城府民家頹壓別單傳于李益運曰恤典令該廳卽爲分給事分付勿論秩點下四戶一體分給
정조 22년
李益運以奉常寺都提調提調意啓曰東耤親耕田所種皮黍打作則所出爲二石十斗之意敢啓傳曰知道
정조 22년
李勉兢以兵曹言啓曰今六月二十一日武臣賓廳講日次而都目政事相値不得爲之之意敢啓傳曰知道
정조 22년
李勉兢以壯勇營言啓曰依整理所別單判付本營書吏崔道植尹翊運白弘翼高有謙黃㯢庫直李錫禧等二名旗手金仁大等六名各木一疋熟手李千福等五名各木一疋米三斗都房子張貴尙使令朴快得文書直允喆等二名使喚軍毛眞等十三名冶所使喚軍三得等十二名茶母五名各米二斗兩廳下人各錢五兩分等施賞之意敢啓傳曰知道
정조 22년
李益運以賑恤廳言啓曰依整理所啓下別單整理所書吏李厚根池元逵朴禧復朴允默金允文白純書寫趙彦植各木一疋式李厚根加給木一疋使令一名米二斗合木八疋米二斗依例分給之意敢啓傳曰知道
정조 22년
李勉兢以司僕寺一二提調意啓曰謹依整理所別單判付本寺書吏金聲厚木一疋施賞之意敢啓傳曰知道
정조 22년
戊午六月二十日未時上御便殿左承旨入侍時行左承旨李益運記事官洪奭周記注官金良倜記事官金履永原任直閣金祖淳以次進伏訖上敎祖淳曰丙辰以後各年儀軌添入進饌謄錄而鑄字所仕進諸抄啓竝爲知悉也仍命祖淳先退上曰雨意夬霽可幸矣再昨之雨可謂大霔而未百里之華城不得點滴云亦是異事矣益運曰雖是大霔而前後九次滂沱皆如驟雨矣上曰湖西則猶復望雨云矣益運曰以京中所慮猶爲幸矣而得聞嶺南之報則移秧雖未及時朝令之前已多自爲代播之處目下民情不甚爲難云矣上曰如果然也何幸如之但湖南之臨陂萬頃等昨年遭歉處又未免失稔云矣益運曰嶺湖之昨年遇歉處亦多過爲騷動矣仍命退承史以次退出
정조 22년
行都承旨李晩秀坐行左承旨申耆坐直右承旨李儒慶未肅拜左副承旨宋銓未肅拜右副承旨李肇源坐同副承旨李溏坐直注書洪奭周仕尹命烈未肅拜假注書李弘謙仕直事變假注書黃萬齡仕
정조 22년
李肇源啓曰來二十五日朝參日次矣敢稟傳曰停
정조 22년
李肇源啓曰行大司憲宋煥箕持平崔禧延在外執義掌令二員持平一員未差監察茶時之意敢啓傳曰知道
정조 22년
李肇源以吏曹言啓曰今日都目大政堂上不可不備而參判權裕未肅拜參議任希存病不來令政院牌招以爲同參開政之地何如傳曰允參判許遞前望單子入之待下批牌招
정조 22년
吏曹參判前望單子入之李益運落點
정조 22년
都政吏批判書金載瓚進參判李益運參議任希存未肅拜右副承旨李肇源進啓曰今都目大政各岐仕滿應遷者相避及未準朔監察禁府都事戶曹刑曹工曹漢城府郞官平市署官員五部令各司久任時推人員竝擬何如傳曰允
정조 22년
李肇源以吏批言啓曰守令多窠今當差出而未準朔禁軍將及營將邊將虞候中軍都事守令察訪竝擬何如傳曰允
정조 22년
李肇源以吏曹言啓曰今日本曹開拆坐起時考見黃海道褒貶啓本則靑丹察訪金尙漸以戒之在得爲目則宜置下考而置諸中考殊無嚴明殿最之意該道道臣推考警責該驛察訪罷黜何如傳曰允
정조 22년
傳于李肇源曰政廳承旨入侍
정조 22년
以宣傳官任聖臯民家頹壓摘奸書啓傳于申耆曰發牌該郞依他部例卽爲分給
정조 22년
李肇源啓曰吏曹參判李益運參議任希存牌不進推考傳旨及罷職傳旨今方捧入而今此都目大政如是違牌不卽承膺事甚未安參判更卽牌招何如傳曰允參議只推與參判更爲牌招
정조 22년
傳于李肇源曰同副承旨許遞與未差之代前望單子人之待下批牌招察任
정조 22년
傳于李肇源曰內閣政廳進去外守廳無人新除授承旨入來間南所衛將假承旨差下
정조 22년
以承傳色口傳下敎曰相持而何時出場乎中路特放之類以定配究竟而白翎同配事下諭于道臣今番事皆不出文跡此亦勿出朝報
정조 22년
李肇源啓曰吏曹參判李益運參議任希存再牌不進推考傳旨及罷職傳旨今方捧入而今此都目大政連事違召不卽承膺事體所在誠極未安參判所當更請牌招而係是一日三牌何以爲之敢稟傳曰參判更爲牌招今聞政廳所奏參議果有實病云許遞卽爲差出待下批牌招參政
정조 22년
李肇源啓曰吏曹參判李益運三牌不進推考傳旨今方捧入而今此都目大政連事違召無意承膺揆以事體萬萬未安所當更請牌招而係是一日四牌何以爲之敢稟傳曰許遞前望單子入之
정조 22년
傳于李肇源曰後日次次對進定於今日
정조 22년
吏批以李勉兢爲吏曹參議金翰東柳相祚爲承旨
정조 22년
吏曹參判前望單子入之李敬一落點
정조 22년
李肇源啓曰新除授吏曹參判李敬一卽爲牌招以爲開政之地何如傳曰先參政後謝恩
정조 22년
承旨前望單子入之尹光普落點
정조 22년
吏批以徐郁修爲大司諫高宅謙爲執義張至冕爲司諫鄭弼祚權心彦爲掌令李德鉉鄭繼忠爲持平任長源爲獻納李東萬爲正言金銑洪樂游爲校理徐有聞爲副校理曺允遂朴鍾淳爲修撰尹東晩爲兵曹參議金憬爲兵曹佐郞尹致猷爲尙衣別提林周喆爲內資主簿李敬簡爲活人別提廣興直長單吳琰柳詢爲掌樂僉正金履度爲漢城主簿尹載伋爲安城郡守韓百衍爲扶餘縣監李㝡源爲利川府使李周憲爲南原府使洪大衡爲內贍直長李奎新爲宣陵直長尹光時爲禧陵直長李東憲爲吉州牧使閔百履爲茂山府使崔光泰爲順天府使姜忱爲順興府使金良倜爲文川郡守梁垸爲珍島郡守曺翰振爲海美縣監
정조 22년
以玉堂肅拜單子傳于李肇源曰請牌啓辭姑未下批館直雖空豈可無端出肅乎近來館規之掃地有如許矣當該諸館臣竝解其任以存館規
정조 22년
以金履素爲冬至兼謝恩使金勉柱爲副使尹益烈爲書狀官徐㬦爲龜城府使李惟秀爲長興府使韓泳爲順天郡守具縉爲蔚珍縣監朴命勳爲陽德縣監韓興裕爲固城縣監李鼎烈爲引儀林沔浩爲司饔奉事申滃爲長興奉事宋文顯爲司饔奉事李羲寅爲洪川縣監宋鎭運爲靑巖察訪高鳴鶴爲保安察訪
정조 22년
傳子李肇源曰三南守令今政新除者皆令當日辭朝給馬下送
정조 22년
傳于李肇源曰高山驛弊可悶察訪之代今番則三司勿拘必以剛明可以蘇弊之人擬入事嚴飭
정조 22년
傳于李肇源曰政廳進去及在外及未肅拜承旨許遞前望單子入之待下批牌招
정조 22년
李肇源啓曰左副承旨尹光普纔已遞職出去臣肇源吏兵批兼進之意敢啓傳曰內閣仕進右承旨上來分進
정조 22년
承旨前望單子入之洪義榮林濟遠權坪落點
정조 22년
傳于李肇源曰參判使之先參政後謝恩則牌招啓辭未下之說何也卽爲出牌牌去來催促
정조 22년
李晩秀啓曰新除授承旨洪義榮資是嘉義行都承旨李晩秀乃是嘉善座次有違格例何以爲之敢稟傳曰許遞前望單子入之
정조 22년
承旨前望單子入之鄭東愼落點
정조 22년
李晩秀啓曰新除授行左副承旨鄭東愼卽爲牌招察任何如傳曰允
정조 22년
傳于李肇源曰今則皆以首望點下爲其望筒之卽爲書入則若是遲滯以致當暑酬應吏兵判爲先越俸一等政廳進去承旨推考使之申間畢度望筒入之
정조 22년
李肇源啓曰吏曹參判李敬一牌招不進推考傳旨今方捧入而今此都目大政旣有先參政後謝恩之命而如是違牌不卽承膺事甚未安更爲牌招何如傳曰聞其親病甚篤勢難承命云許遞前望單子入之待下批牌招使之先參政後謝恩參議事極爲駭然麻田郡守除授使之當日辭朝時任郡守遞付軍職參議前望單子入之待下批一體牌招先參政
정조 22년
吏曹堂上前望單子入之參判李祖承參議魚用謙落點
정조 22년
以申思運爲知敦寧車信用爲戶曹正郞盧尙熙爲直講趙光鉉爲通津府使蔡弘遠爲兵曹參議朴宗京爲兵曹佐郞沈奎魯爲左通禮李魯春爲司僕正李玄謙爲造紙別提韓民獻爲輸城察訪金元勉爲靑丹察訪奉常主簿單文鳳岐校檢單柳沁煥以上四館去官鄭民始爲弘文提學朴彬源爲宗廟令南漢鎭爲監察洪達三爲軍器正金魯應爲景慕宮令金景煥爲禮曹正郞李重采爲莊陵令許鐫爲直講李厚延爲尙瑞直長南惠寬爲長寧殿別檢尹致猷爲監察孟賢大爲濟用判官許㬘爲重林察訪柳仁喆爲龍川府使金相任爲尙瑞副直長洪樂莘爲司僕主簿承膺祚爲工曹正郞兪殷柱爲漢城判官李敬簡爲禁府都事尹弼秉爲大司諫沈普永爲持平李明翼爲宗廟副奉事申錫老爲尙衣別提李玄謙爲長興主簿金信行爲活人別提李功懋爲松羅察訪
정조 22년
傳于李肇源曰麻田薄耶名以謫倅身在朝房之人尙不竭蹶分義所在極爲未安該郡守李勉兢施以譴罷之典
정조 22년
傳于李肇源曰違牌及在外承旨許遞前望單子入之待下批牌招察任
정조 22년
承旨前望單子入之李書九申耆李始源落點
정조 22년
傳于李肇源曰向有收用之命而尙不擧論驪陽府院君家祀孫尙無從宦者今政初仕窠擬入
정조 22년
李肇源啓曰扶餘縣監韓百衍有當日下送之命而兩司俱未署經今日政新除授兩司諸臺竝卽牌招以爲署經之地何如傳曰除署經下送
정조 22년
李肇源啓曰吏曹參判李祖承牌不進推考傳旨今方捧入而今此都政時旣有先參政後謝恩之命而如是違召不卽承膺事甚未安更爲牌招何如傳曰允
정조 22년
傳于李肇源曰摠管中耆堂及時帶詞訟人許遞前望單子入之
정조 22년
摠管前望單子入之都摠管金思穆副摠管洪明浩落點
정조 22년
李肇源以吏批言啓曰三南守令今政新除者皆令當日辭朝給馬下送事命下矣新除授海美縣監曺翰振方在水原地勢難等待其上來今姑改差其代更爲備擬以入之意敢啓傳曰除朝辭使之直爲赴任事分付畿營撥馬分付仍爲給馬可也
정조 22년
傳于李肇源曰臺諫前望單子入之
정조 22년
臺諫前望單子入之執義柳畊司諫李貞運掌令池德斌金復元獻納申禹相正言高應觀持平李廷璞落點
정조 22년
李肇源以司饔院都提調提調意啓曰本院奉事洪大衡時帶燔造之任而今日都政內贍寺直長遷轉矣莫重燔役不可付之生手本院直長中依例相換以爲竣事之地何如傳曰允
정조 22년
傳于李肇源曰氷庫別檢權載大初仕時年太淺雖姑置之今旣陞品闕內入直當窠相換
정조 22년
傳于李肇源曰違牌承旨與左副承旨許遞前望單子入之待下批牌招察任
정조 22년
承旨前望單子入之鄭尙愚李尙度落點
정조 22년
傳于李肇源曰科目取人則其所擬職宜別於未出身昨冬大政以文侍從之內外歷試爲循名責實之道有所提諭未通淸者雖不若已通淸無端作散至二十年內外之久者合有疏滯之擧近因新定式諸道每都政有上送之案籍則此而無實效何異於不爲修啓乎取見關西道臣錄上者丁酉落仕者泰川前直講白鳳周己亥落仕安州前察訪金應獜定州前典籍金養純前察訪白宗赫也又於嶺南慶州前縣監任玉松都前佐郞朴聖鉉落仕俱最久皆令今日政復職擬入而如無見窠兵曹佐郞中抄啓文臣及侍從人改差與他見窠通瀜卽爲區處擬望事分付
정조 22년
以李泰永爲禮曹參判尹羽烈爲右通禮丁志元爲高山察訪李景禧爲濟用主簿趙台榮爲吏曹正郞權載大爲氷庫別檢金珍恪爲典籍鄭玹爲兼引儀閔耆顯爲假監役金志和爲戶曹佐郞南惠寬爲兵曹林周喆爲監察李鎭忠爲造紙別提李光遠爲麻田郡守沈能燮爲宗簿主簿金圭祥爲奉常主簿徐興輔爲掌樂主簿趙好一爲典獄主簿盧榮遇爲內資主簿權行彦爲禮曹佐郞具興遠爲刑曹正郞尹濟弘洪樂安爲監察韓用謙爲軍資主簿氷庫別檢權載大司饔奉事林沔浩相換李昇羽爲社稷令金植爲監察內贍直長洪大衡司饔直長金應一相換兪漢宰爲貞陵參奉宋稚圭爲英陵參奉崔文顯爲厚陵參奉洪秉善金思翊爲典獄參奉林貞鎭爲假引儀李章垕爲元陵別檢耆老所守直官單朴昌擧閔養世爲長寧殿別檢白鳳周爲兵曹正郞金應麟金養純爲兵曹佐郞白宗赫爲典籍任玉爲禮賓主簿朴聖鉉爲直講
정조 22년
吏曹判書金載瓚初度呈辭入啓給由
정조 22년
李肇源啓曰新除授承旨鄭尙愚以前任東萊府使方在解由未出中何以爲之敢稟傳曰勿拘
정조 22년
李肇源啓曰新除授右副承旨鄭尙愚時在慶尙道東萊地斯速乘馹上來事下諭何如傳曰允
정조 22년
傳于李肇源曰賓對旣退之後追呈肅單有違格例當該臺臣遞其職前望單子入之
정조 22년
臺諫前望單子入之大司諫李殷模持平沈能弼落點執義李柱延司諫金致光添書落點
정조 22년
兵批判書李時秀參判柳誼參議尹光普進參知柳師模入直進行左承旨申耆進啓曰邊地僉使營將中軍虞候今當差出而擬望之人乏少未準朔禁軍將虞候及已準朔守令竝擬何如傳曰允
정조 22년
申耆以兵曹言啓曰拆見黃海兵使金㷞今戊午年春夏等褒貶啓本則文山萬戶李元奭以嶺禁倘伸鎭屬盍飭爲目則宜置下考而置諸中考殊無嚴明殿最之意該帥臣推考警責李元奭下考施行何如傳曰允
정조 22년
申耆以兵曹言啓曰五衛將李恒訥韓炯忠壯衛將洪昌猷忠翊衛將鄭宅慶慶熙宮衛將崔命喆金鎭郁景福宮衛將李元龜俱以病難供職呈狀乞遞不可强令察任竝改差何如傳曰允
정조 22년
以李得濟爲副摠管金鳳九韓祜增尹昇東爲五衛將金銑爲北評事盧重尹心輝爲訓鍊判官李貞運爲文兼徐英輔爲全羅兵使權逴爲高嶺僉使李厚在爲尙州營將沈公燁爲洪州營將李膺運爲咸鏡中軍李晦植爲江原中軍
정조 22년
以安東營將望筒傳于申耆曰咸從雖曰準朔係是數遞邑則名在御覽案而徑先擬入中和十年八遞之邑也至於首望反復朔淺年前飭敎之下其敢如此乎銓官推考望筒勿施
정조 22년
以浪處浩爲牛峴僉使皮聖麟爲龜山僉使崔致驥爲彌助項僉使李長郁爲西北僉使文命緝爲會寧浦萬戶劉宗瑞爲包伊萬戶車一運爲薪智島萬戶曺潤福爲玉浦萬戶李宗根爲長木浦別將丁龜泰爲碧團僉使玄道均爲恃寨僉使金泰福爲幕嶺萬戶權宅衡爲龍津萬戶李邦九爲文山萬戶金振輝爲首陽別將黃啓煜爲撫夷萬戶李錫倫爲金城別將鄭守寬爲浦項別將朴東秀爲林土別將同知金敬膺趙榮豐爲慶尙中軍
정조 22년
以安東營將望筒傳于申耆曰旣以朔淺使之改擬則豈可更擬乎勿施兵判從重推考
정조 22년
以咸鏡北道兵馬虞候望筒傳于申耆曰此非民社之責亦與營將差間堂下武臣中最久屈人擬入
정조 22년
申耆以兵批言啓曰新除授五衛將尹昇東前任北虞候韓祜增前任慶尙監營中軍金鳳九前任大興中軍俱在任所上來間該廳番次苟簡云竝改差何如傳曰允
정조 22년
以沈誾之爲訓鍊判官全宗周爲水原監牧官權抑爲蔚山監牧官金在儉爲興陽監牧官金麗海爲九月別將高雲瑞權煥金宅礪鄭聖鵠李宅觀爲五衛將副護軍單朴履煥副司果單朴道謙張鎔爲訓鍊僉正趙元軾爲訓鍊判官安弘燁張喜喆咸敬行爲訓鍊主簿趙𡹘爲內禁將姜周昌權聖鎭爲忠翊將崔昌國爲忠壯將李惟秀爲訓鍊副正金翰周爲安東營將洪章煥爲武兼柳光濂爲西道參軍李膺福爲法聖僉使李泰協爲群山僉使李彦晉爲阿耳僉使朴亨梓爲慶熙將鄭垕爲訓鍊主簿李石求爲內乘柳鎭爀李昌會爲北虞候李貞運爲北評事李書九爲同知朴恒淳李能馥爲景福將李太興爲慶熙將李商一爲訓鍊副正
정조 22년
傳于申耆曰聞兵判言參上窠窄當出虛司果云在外訓鍊副正改差與楸坡遞來鎭將依定式守令待窠差送事分付
정조 22년
傳于申耆曰外營堂上將官近來不爲收用積滯莫甚云禁軍將及五衛將忠壯忠翊將今政除拜外如有在外及當遞人使之草記作窠後擬入
정조 22년
申老以兵批言啓曰兼司僕將李熙燮金養和五衛將黃泰彦金敬膺俱以病難供職呈狀乞遞竝改差何如傳曰允
정조 22년
傳于申耆曰兵曹堂上前望單子入之待下批同參政事
정조 22년
兵曹參議前望單子入之朴長卨落點
정조 22년
傳于申耆曰不卽肅拜兵曹堂上改差前望單子入之旣在闕中使之先參政後謝恩
정조 22년
兵曹參議前望單子入之李尙度落點
정조 22년
盧尙樞爲羽林將黃基定李寬會爲兼司僕將李邦運沈趾賢爲五衛將李克豐爲宣傳官權思漢柳相默爲都摠經歷文敬成朴旨鳳爲武兼柳孝源爲同知柳得源爲宣傳官林必榮爲中樞都事金尙澤爲訓鍊主簿申義顯爲訓鍊副正韓用鐸爲北評事林亨馥爲都摠都事崔翼爲中樞都事權玭爲楸坡萬戶李儒秀爲馬馬海權管高厚鎭爲訓鍊副正盧重柳相穆金憲柱爲宣傳官李章玉爲訓鍊主簿護軍洪義榮副護軍金翰東尹光普尹東晩徐郁修柳相祚副司直高宅謙張至冕權心彦鄭弼祚任長源李德鉉鄭繼忠副司果李東萬李商采以上竝單付李翊模爲文兼李箕明爲訓鍊主簿李周百徐良輔金光德李元煜爲武兼僉知單申鴻周副護軍李厚在沈公燁柳鎭爀竝單付
정조 22년
傳于申耆曰飭已施也宣傳官降付人竝分揀加設還付次次陞實孔賢德李厚重崔祥岳爲都摠經歷白宗海爲訓鍊判官片匡輝爲草芝僉使宣傳官加設黃勉基李勉植尹敏東金𣕖金魯巖以上還付待窠陞實事承傳金思喆爲訓鍊判官尹相爲中樞都事李有協爲都摠都事李得馨爲訓鍊主簿李元采爲同知護軍權裕李益運沈晉賢李得濟副護軍朴宗來李始源任希存李文會李一曾鄭信達副司直李羽逵柳雲羽李儒修洪受浩金近淳嚴耆韓致應玄重祚崔禧延李基慶副司果李羲甲尹行直李海淸以上竝單付金𣕖爲訓鍊主簿鍊主簿洪頤喆爲位羅萬戶李喆懋爲訓鍊判官護軍金勉柱林濟遠鄭東愼副護軍權坪同知李能馥以上竝單付黃勉基爲訓鍊主簿南耆喆爲神方萬戶李春光李昌潤爲武兼同知單李大興
정조 22년
傳于申耆曰復職取才武兼望筒中李元煜落仕以二十三年懸錄特爲加點今政如無虛司果他見窠改付標單付否則姑爲加付事分付
정조 22년
傳于申耆曰都目大政也兵批之久勤窠邊將遷轉卽慰悅軍校酬奬勞勩之大擧措萬一窠窄多有積薪則當爲者之一陳其弊兼歸於未爲者豈不可矜乎此所以當暑行政不憚倦憊屢提詢者也邊將異於守令旣無民社之責則瓜近相換人之更爲計仕未必爲然今聞兵批言有三窠之如許者云使之作窠差代此後援例當否兵判商量後日登對時稟處
정조 22년
李濟豐爲部將千圭錫爲蒜山僉使鄭守寬爲花梁僉使皮聖麟爲加德僉使北道參軍單李得秀同知單朴恒淳守門將單李宗采武兼加設李元煜副司果南弼壽李秉天竝單付劉宗瑞爲吾叉浦僉使洪頤喆爲龜山僉使加德僉使皮聖麟安興僉使趙宗山相換高道寬爲包伊萬戶韓昌均爲位羅萬戶李樸爲浦項別將李緯坤鄭禹濟爲武兼李潤俊爲部將劉宗赫金鎭豐桂一恒金聲俊朴文憲卞鍾翁爲守門將權管秩同仁金若采乾川具性禧雙靑金聲振乾原金宗觀乫軒洞孫仲赫楸仇非高道偉大吉號里李學祿甲岩尹陽祐梁永萬洞李益大黃拓坡崔鎭秀吾村康思憲
정조 22년
兵曹判書李時秀初度呈辭入啓給由
정조 22년
傳于申耆曰相換邊將雖非同道皆令除朝辭赴任
정조 22년
傳于申耆曰久勤皆已收用惟別軍職久勤李周赫勿論甚爲可駭番番如此之故其下積薪坡州牧使除授時任牧使遞付軍職密符仍佩使之除朝辭赴任
정조 22년
傳于申耆曰在外承旨許遞與未差之代前望單子入之待下批牌招察任
정조 22년
承旨前望單子入之李濟萬柳匡天落點
정조 22년
傳于申耆曰左承旨許遞
정조 22년
傳于申耆曰在外承旨許遞前望單子入之待下批牌招察任
정조 22년
承旨前望單子入之蔡弘遠李溏落點
정조 22년
傳于李溏曰行首宣傳官口傳差出
정조 22년
以左副承旨蔡弘遠牌不進罷職傳旨傳于申耆曰許遞
정조 22년
傳于李溏曰守令邊將初仕明日待令
정조 22년
以左副承旨李肇源上疏傳于申耆曰今日承旨連爲遞改意謂此承宣亦在遞職中點下乃兄前承旨李始源望筒勿施上疏還給待開門牌招
정조 22년
傳于申耆曰明日當由逌瞻門展拜該房知悉
정조 22년
申耆啓曰明日展拜承旨當爲備員而左副承旨右副承旨未差何以爲之敢稟傳曰前望單子入之待下批牌招察任
정조 22년
承旨前望單子入之李儒慶宋銓落點
정조 22년
傳于申耆曰兵曹節目訓將姑令仍爲給由禁將代領隨駕節目改付標
정조 22년
申耆以賑恤廳言啓曰五部民家頹壓摘奸宣傳官書啓判付內該郞發牌使之考例卽爲分給事命下矣東部字內完少頹多馬兵安潤澤一戶布一疋西部字內全家頹壓良人張龍才一戶錢二兩完多頹少哨軍李興乭良人嚴仁龜李聖得幼學卞光琓鄭尙校良人孔白松全興柱計士崔基明八戶水沈閑良高大哲良人姜世山朱德良金乼同李福先李長春金福念七戶各布一疋式南部字內完少頹多幼學尹㬛生員柳煥謙禁衛軍金廷燁三戶各布一疋式北部字內完多頹少幼學李集成鄭在翼待年軍李龍番三戶各布一疋式合錢二兩布二十二疋恤典依例分給而其中中部良人李聖福東部良人李廷彬西部禁衛軍高卜元朴成大閑良趙天完訓局軍孫順興良人崔天根訓局軍金聖點獨女馬召史良人高奉金劉漢福南部幼學沈聖泰金樂殷民人洪哲得李光運金先伊禁軍林仁彩北部閑良林鶴聲嘉善李光烈閑良姜碩禧等二十戶前因漢城府別單已蒙恤典不當疊受故不爲擧論之意敢啓傳曰知道
정조 22년
申耆以賑恤廳言啓曰東部城外民家頹壓摘奸宣傳官書啓判付內依他例擧行事分付該廳事命下矣完少頹多訓局軍金光仁一戶完多頹少訓局軍朴尙云一戶各布一疋式合布二疋恤典依例分給而其中良人卓良信金秀大李道龍牙兵孫啓得金召史朴召史太召史權召史等八戶前因漢城府別單已蒙恤典不當疊受故不爲擧論之意敢啓傳曰知道
정조 22년
申耆以賑恤廳言啓曰漢城府民家頹壓別單判付內恤典令該廳卽爲分給事命下矣中部字內全家頹壓一戶錢二兩完少頹多一戶布一疋西部字內全家頹壓二戶各錢二兩式完少頹多三戶各布一疋式南部字內全家頹壓一戶錢二兩完少頹多一戶布一疋合錢八兩布五疋恤典依例分給之意敢啓傳曰知道
정조 22년
申耆以漢城府言啓曰卽接中部令金相儼牒呈內以爲今十九日雨水後民家頹壓躬自摘奸時吳順德契良人姜啓文草家六間內二間頹壓的實而枚報本府之際六間之六字誤書以四字至入於恤典秩爲言矣六間內二間頹壓完多頹少則該部爽實誤報臣府依例修啓以致恤典之濫受臣之常時不善檢飭固已萬萬惶悚而該府之擧行顚錯誠極可駭姜啓文恤典勿施之意分部該廳部屬里任自臣府嚴治懲礪當該部官金相儼令該府拿問處之何如傳曰仍給部卽勿論可也
정조 22년
申耆以賑恤廳言啓曰漢城府民家頹壓別單判付內恤典令該廳卽爲分給勿論秩點下五戶一體分給事命下矣東部字內全家頹壓一戶錢二兩完少頹多三戶三四間中完多頹少一戶勿論秩中完多頹少三戶各布一疋式西部字內全家頹壓一戶錢二兩完少頹多七戶勿論秩中完多頹少二戶各布一疋式南部字內完少頹多二戶三四間中完多頹少二戶各布一疋式北部字內完少頹多一戶三四間中完多頹少一戶各布一疋式合錢四兩布二十二疋恤典依例分給之意敢啓傳曰知道
정조 22년
申耆以賑恤廳言啓曰漢城府民家頹壓別單判付內恤典令該廳卽爲分給事命下矣西部字內完少頹多一戶布一疋北部字內完少頹多一戶布一疋合布二疋恤典依例分給而其中西部良人張龍才幼學鄭尙校東部訓局軍金光仁等三戶前因摘奸宣傳官書啓已蒙恤典不當疊受故不爲擧論之意敢啓傳曰知道
정조 22년
吏曹參判李祖承疏曰伏以臣之一身是誰之賜也天地於殿下父母於殿下愚騃之質而悶恤之恩也孤露之蹤而顧復之德也毛髮莫非造化雨露若偏臣身前後踐歷罔非淸顯涯分溢矣志願滿矣受知君父從古何限而厚被隆眷未有如臣者磨頂放踵雖使自效德海恩山曷能盡報而奈無尺寸之長竟蔑絲毫之補居常愧懼若隕淵谷惟以筋力奔走盡瘁乃已爲一半分不報之報有除輒膺視若固有未嘗爲區區之飾讓者抑亦爲聖明之所俯燭而通朝之所共知也然而節次兜攬更占權要實非夢想之所到乃若天官亞卿之職何嘗一毫彷彿於如臣庸陋而遽有此非常之誤恩也噫六官之列天曹最重而亞於長席其責不輕夫所謂人物之權衡也選擧之樞紐也苟非材具之素有稱著藻識之足堪辨別則上不可以濫授下不可以冒據也審矣臣昔自郞僚忝叨佐貳前後一二番參聞雖幸罪戾之得逭未免醜拙之畢露則今於十數年之後復廁前趼又進一步豈臣無似之所可堪承者哉且臣根孤植弱與世齟齬性滯識短臨事牴牾旣不足以憚壓人望又不足以鎭服物情則今雖欲隨行逐隊强策魯鈍無異瞽者之視而聾者之聽也夫才不勝職則瘝人不稱器則僨臣若不量才器憑恃寵靈徒知竭蹶之爲重不念冒進之可恥則將見瘝曠之昧戒僨誤之速譴而累聖上則哲之明招四方嗤點之來不待智者而知也臣身之狼狽固不恤而名器之屑越果何如哉臣自聞新命惶愧冞切左右揣量萬無承膺之望召牌踵臨屢犯違傲尤增死罪玆不得不疾聲鳴呼於仁覆之下伏乞聖明亟削臣職以重公器以安私分不勝大願臣無任云云答曰省疏具悉卿其勿辭行公
정조 22년
左副承旨李肇源疏曰伏以臣兄臣始源纔拜同副承旨援例違牌旋蒙恩解而臣之私義不敢晏然固自如矣玆陳短章徑出禁扃伏乞聖明亟賜鐫改以安私分不勝幸甚臣無任云云
정조 22년
戊午六月二十一日卯時上御誠正閣大臣備局堂上引見入侍時假承旨李錫增假注書李弘謙事變假注書黃萬齡記事官金景煥承膺祚判府事蔡濟恭領敦寧金履素右議政李秉模左參贊鄭民始大護軍沈煥之吏曹判書金載瓚兵曹判書李時秀護軍徐龍輔以次進伏訖濟恭等曰近來日氣蒸熱聖體若何上曰近日以有慶辰也故只知懽欣之心自然忘暑而今夏之熱大抵難堪矣濟恭等曰王大妃殿氣候何如上曰一樣矣濟恭等曰惠慶宮氣候何如上曰一樣矣濟恭等曰慶辰纔過又擧昨日進饌之禮臣等欣慶之忱尤有倍於他時矣上曰雖小饌之節仰體慈心不欲爲張大故卿等亦未得進參予甚悵然有以饌物齎送者矣卿等果皆嘗之否濟恭等曰臣等幸逢是日雖在私次而擧切南山北斗之祝伏奉賜饌尤不勝惶感之至矣上曰日熱如此老人或有過食之慮故予不能弛念矣濟恭曰手擎黃帕如侍咫尺威顔故臣不敢多食奉置床上時時嘗之矣上敎載瓚時秀等曰卿等出去政廳都目望筒卽爲擬入也濟恭曰臣近來一味病蟄幾無省覺故凡朝廷之事一未與知而至於今日請對事則出於一端秉彝之性不得不冒死陳懇矣殿下於今番湖西事尙靳處分凡係此等事一以彌縫爲事獨不念亂臣賊子之無所懼乎其在嚴懲討明義理之道事不當如是處分者矣上曰此非大段之事而何乃相持之如此聞渠輩不過以希功望賞之心要得大同米三十石甚至有如此之擧其爲不足責可知如此之類置以不足責之科然後眞箇義理處可以明且尊故予初不欲處分者此也而卿等以箚以對旣極辛勤予不得已有處分今則在予可謂盡已之道卿等似不必索言矣第向日箚子燒還之擧非不知或近於欠敬而若稽古事亦有焚疏等擧此亦於卿等有何傷乎昨日以前則欣祝之心爲先故凡所酬應自不知爲勞而今日則頓覺憊倦政欲暫且休息而除見卿等入來予果難於引接之節而使卿八十之年冒熱求對之誠不欲虛往故特爲引見此蓋出於存體貌尊朝廷之意也卿之所陳之說便屬已出場之事此外更無他言矣履素曰殿下於政注施爲之間事事無不曲當雖以如臣之愚迷已知之熟信之篤而獨於此等事處分每每漫漶事或過中目下之抑鬱已無可言而方來之憂虞實無止屆矣上曰定配亞於一律不用一律則惟定配而已今此處分爲其官村之無事也如是處分之後卿等如或復申前說則當放釋放釋而卿等又或請對則當還發配所所謂究竟之道不過如斯而已矣秉模曰今日朝象之如此莫非臣等之責而若聖諭中放釋之敎實是過中之下敎如今番三囚之讎視大義扶護亂本之類不惟不亟施當律而遽命放釋則人心無所懲畏倫彝將至斁絶如此之徒又不知生出幾箇未知殿下抑將又番番放釋乎上曰凡刑政過施於輕處則易失於重處故古之聖人於經於權隨時善用豈以絲毫之私高低於其間者哉予亦於此事自有參前倚衡斟酌商量者存而卿等之請至再至三而一味持難亦如何故今日曲爲卿等之地至有島配之命此亦權宜之一事也民始曰臣等不忠無狀不足以上格宸心而臣等所陳之說卽國人公共之大義理也是豈晷刻容貸於覆載者而念後處分之下敎臣等屈指以待矣今日處分有若付之微眚薄科之律而無少嚴討之意臣則非特以目前事憂悶而誠恐自此人心世道日益陷溺將至莫可收之境矣煥之曰懲討之意專爲嚴隄防之意而以若凶悖之徒施以尋常之律則深憂遠慮無所不到安知來頭無此徒之接蹤而起乎上曰蓋此等之事言之則長矣予於憫旱之餘自多用慮故寢睡飮啖之節尙未如常近又日熱轉甚酬應益煩故有時眼視昏如雲霧甚至經書字看不分明凡汗漫酬應果難矣而今日之不爲親政者亦以此也卿等旣已入闕諸宰適又齊會故仍設賓對而今日日已向午水剌尙此未進若與卿等支離酬酢則似亦難矣前左相則年旣八耋領敦寧亦是老人如此盛熱久坐前席想亦難便卿等姑先出去好矣濟恭等曰臣等旣得方寸之地不得以一言有槪於聖心而未蒙允兪微衷益切耿耿伏望更加三思焉上曰凡工夫中恕字最貴以卿等不能耐熱之心何不念予之難堪乎仍命大臣就座濟恭曰今日筵退當以獲請爲期而以難於酬應致承聖候之敎臣等不勝驚惶矣臣萬萬惶悚而一瞻天顔玉色無減實爲欣幸矣上曰近果稍勝矣勞憊殊甚故頗覺有減矣命退諸臣以次退出
정조 22년
戊午六月二十一日辰時上御重熙堂都承旨入侍時行都承旨李晩秀記事官洪奭周承膺祚金履永以次進伏訖命書榻敎曰抄啓文臣中時帶館職人有情勢玉堂許遞又命書榻敎曰兩司中有情勢人許遞今日政差出上曰三銓牌去來催促吏兵房承旨進去政廳之意分付仍命退承史以次退出
정조 22년
戊午六月二十一日辰時上御重熙堂政廳承旨入侍時右副承旨李肇源記事官洪奭周承膺祚金履永以次進伏訖上曰吏曹參議何故違牌肇源曰聞有實病而且以其生疎之故逡巡於大政云矣命書傳敎曰守令及初仕擇擬五考五上淸白吏子孫調用忠臣子孫皇朝人子孫西北人軍功人亦爲收用又命書榻敎曰新除授兵曹堂上牌招同參政事又命書榻敎曰未肅拜兵曹堂郞改差差代待下批先參政後謝恩又命書榻敎曰有情勢未肅拜臺諫竝許遞仍命退承史以次退出
정조 22년
行都承旨李泰永坐左承旨洪義浩坐右承旨李儒慶坐直左副承旨宋銓坐右副承旨李肇源坐同副承旨李溏坐直注書洪奭周仕直尹命烈未肅拜假注書未差事變假注書黃萬齡仕
정조 22년
大駕詣景慕宮展拜罷入齋室後內閣政院藥房口傳問安答曰知道
정조 22년
藥房提調金文淳副提調李晩秀啓曰庚炎轉甚伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如元子宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道元子宮藥房口傳問安答曰知悉
정조 22년
李溏啓曰大司憲宋煥箕執義李柱延掌令池德斌金復元持平沈能弼李廷璞在外監察茶時之意敢啓傳曰知道
정조 22년
李儒慶啓曰禁衛營將官來言今日本營軍兵日次私習云矣敢啓傳曰知道
정조 22년
李儒慶啓曰御營廳將官來言今日本廳軍兵日次私習云矣敢啓傳曰知道
정조 22년
李儒慶啓曰今日展拜時別侍衛不可不備員而兵曹判書李時秀方在受由中卽爲牌招何如傳曰允
정조 22년
李儒慶啓曰兵曹判書李時秀牌不進推考傳旨今方捧入而別侍衛不可不備員更卽牌招何如傳曰允
정조 22년
李晩秀啓曰今日展拜時承旨不可不備員而行左承旨申耆緣故出去卽爲牌招何如傳曰許遞
정조 22년
李肇源啓曰假注書李弘謙身病猝重今姑改差何如傳曰允
정조 22년
傳于李儒慶曰都承旨聞有實病許遞與未差之代前望單子入之待下批牌招察任
정조 22년
承旨前望單子入之李泰永洪義浩落點
정조 22년
李泰永以禮曹言啓曰報謝祭更觀陰晴卜日設行可也事命下矣卽令日官池景喆推擇則今六月二十四日爲吉云以此日設行事知委何如傳曰近日暘雨雖幸叶望此時烈陽祭品之露處熟設未必致精齋官等亦何以藻潔行事乎立秋隔日過此稍待涼生亦不過數旬間此草記姑置之可也
정조 22년
李儒慶以二所巡廳言啓曰去夜三更一點量昭義門摘奸時打鑰折箭不勝驚懍卽爲着名下鑰之意敢啓傳曰知道
정조 22년
李儒慶啓曰城門下鑰何等嚴重而卽見二所巡廳草記則去夜三更摘奸時昭義門打鑰之際以致折箭事之驚駭莫此爲甚當該守門部將令攸司照法嚴繩常時不能檢飭之兵曹判書所當重勘而本院請推之外無他可施之罰何以爲之敢稟傳曰允不卽修補輕先放鑰之入直堂郞爲先從重推考故重臣在判堂時已有筵稟定式則近何解弛乎以此以彼難免不能檢飭兵判爲先越俸一等此後亦當時遣摘奸又或不謹其時當該判堂先施重律令兵判別成合行條件與此批答書揭內司壁上俾各常目期於無犯可也
정조 22년
李溏以刑曹言啓曰承政院啓辭內城門下鑰何等嚴重而卽見二所巡廳草記則去夜三更摘奸時昭義門打鑰之際以致折箭事之驚駭莫此爲甚當該守門部將令攸司照法嚴繩常時不能檢飭之兵曹判書所當重勘而本院請推之外無他可施之罰何以爲之敢稟傳曰允不卽修補輕先放鑰之入直堂郞爲先從重推考故重臣在判堂時已有筵稟定式則近何解弛乎以此以彼難免不能檢飭兵判爲先越俸一等此後亦當時遣摘奸又或不謹其時當該判堂先施重律令兵判別成合行條件與此批答書揭內司壁上俾各常目期於無犯可也事命下矣取考律文則大明律門禁鎖鑰條有曰京城門應閉而誤不下鎖者杖九十依此律部將尹膺烈杖九十部將沈能壽係是出身移義禁府處之何如傳曰竝付之兵判嚴加科罪以懲日後可也
정조 22년
洪義浩以賑恤廳言啓曰北部城外民家頹壓摘奸宣傳官書啓判付內發牌該郞依他部例卽爲分給事命下矣全家頹壓別破陣朴再雲一戶錢二兩完少頹多閑良金泰浩良人金起仁獨女尹召史三戶各布一疋合錢二兩布三疋恤典依例分給而其中良人金振聲前因漢城府別單已蒙恤典不當疊受故不爲擧論之意敢啓傳曰知道
정조 22년
李儒慶以訓鍊都監言啓曰本局哨官朴旨鳳遷轉代加設哨官李應權陞實之意敢啓傳曰知道
정조 22년
李儒慶以御宮廳言啓曰今六月二十二日景慕宮展拜時依兵曹節目集春營入直軍四十名新營入直千摠金漢升領赴于禁衛營都領陣該入直哨官鄭必新率該哨標下軍七名仍直東營入直軍三十名除出入直把摠申相文率領宮大門外把守而竝待標信出用解嚴後各還本處入直之意敢啓傳曰知道
정조 22년
戊午六月二十二日上詣景慕宮展拜入侍時行都承旨李晩秀右承旨李儒慶左副承旨宋銓右副承旨李肇源同副承旨李溏記事官洪奭周假注書李弘謙記事官承膺祚金履永檢校提學鄭民始沈煥之藥房提調金文淳檢校待敎沈象奎李存秀以次隨駕上具翼善冠衮龍袍乘輿出交泰門永淸門明政門弘化門入逌瞻門日瞻門至神門外降輿詣版位前行再拜禮仍詣廟內奉審訖還詣齋室少頃步出神門外乘輿出日瞻門逌瞻門入弘化門命書駕前下敎曰兵曹判書李時秀更爲牌招又命書駕前下敎曰守令邊將初仕人入侍龍川府使柳仁喆龜城府使徐㬦通津府使趙光鉉利川府使李㝡源安城郡守尹載伋順天郡守韓泳麻田郡守李光逵文川郡守金良倜蔚珍縣令具縉陽德縣監朴明勳洪川縣監李羲寅全羅兵使徐英輔安東營將金翰周尙州營將李厚在洪州營將沈公燁咸鏡中軍李膺運江原中軍李晦植大興中軍柳鎭爀北虞候李昌會慶尙中軍趙榮豐高嶺僉使權逴群山僉使李泰協法聖僉使李膺福加德僉使皮聖麟花梁僉使鄭守寬吾叉浦僉使劉宗瑞楸坡萬戶權玭神方萬戶南耆喆厚陵參奉崔文顯典獄參奉洪秉善部將李潤俊守門將金鎭豐等以次進奏職姓名次至趙光鉉上命擧顔敎曰爾年幾何光鉉曰年爲六十七矣上曰曾經防禦使乎光鉉曰未也次至李光逵上曰爾有顯族乎光逵曰同姓無顯人而壯勇使趙心泰臣之遠戚矣命退守令次下以次退去入明政門永淸門交泰門還內諸臣以次退出
정조 22년
戊午六月二十二日辰時上御重熙堂都承旨入侍時行都承旨李晩秀記事官洪奭周記注官金景煥記事官金履永以次進伏訖上曰聞騎堂言本事有相左者廟堂請罪一款今姑置之事分付仍命退承史以次退出
정조 22년
行都承旨李泰永坐左承旨洪義浩坐直右承旨李儒慶坐左副承旨宋銓坐右副承旨李肇源坐直同副承旨李溏坐注書洪奭周仕尹命烈未肅拜假注書李錫祜仕直事變假注書黃萬齡仕
정조 22년
李儒慶以都摠府言啓曰今日入直內三廳武兼禁軍及軍兵等中日習射請出標信傳曰知道
정조 22년
李溏啓曰行大司憲宋煥箕執義李柱延掌令池德斌金復元持平沈能弼李廷璞在外監察茶時之意敢啓傳曰知道
정조 22년
李弘謙改差代以李錫祜爲假注書
정조 22년
李儒慶啓曰假注書李錫祜時無職名令該曹依例付軍職冠帶常仕何如傳曰允
정조 22년
以全羅監司李得臣狀啓萬頃縣令鄭觀輝落馬受傷病狀危劇不得已罷黜事傳于李肇源曰本邑至殘多弊昨年之餘又當今旱雖或得雨何望卽蘇其代勿拘常格文蔭武中口傳各別擇差待下批給馬下送
정조 22년
吏曹口傳政事以李德鉉爲萬頃縣令
정조 22년
以全羅監司李得臣啓本光州隱結陳還起等事一一詳査孔師學等從輕重勘處事傳于洪義浩曰此何足回啓上言人令道臣決處琑屑甚矣付之該邑狀啓還下送
정조 22년
李泰永以禮曹言啓曰去二月二十一日因左副承旨宋銓贈右議政安坦大墓封植守護軍擧條批旨內卽令畿營分付該邑使之封植亦令該曹搜訪遺孫嚴飭守護草記可也事命下矣其遺孫有無報來之意發關本道矣卽接京畿監司粘移則該郡守躬進墓下詳細遍審則封築別無剝落其遺孫安姓四人居在墓下俱不免公私賤而禁養凡節輪回看檢故以其遺孫定置守護軍九名使之植木而其中壯抄軍安春得自其父祖每年二月丁日以時祭樣過行祀事云故春得玆以起送之意報來矣臣招見春得後封植守護諸節更爲嚴明申飭之意敢啓傳曰知道有役者除役此後嚴飭地方官以時檢飭分付內需司每年寒食發遣司官摘奸守護形止啓聞可也
정조 22년
李儒慶以兵曹言啓曰因刑曹草記昭義門入直部將尹膺烈沈能壽勘律事批旨內竝付之兵判嚴加科罪以懲日後可也事命下矣依傳敎昭義門部將尹膺烈沈能壽各嚴棍十五度懲勵之意敢啓傳曰知道
정조 22년
刑曹啓目永同前縣監成肯柱矣近來牛酒松三禁諸路蕩然苟欲申嚴宜從現發者施當該守令及不飭之道臣從重推考罪杖一百收贖公罪施行何如判付啓依允爲旀功議各減一等爲良如敎又啓目恩津縣監李義敎尼城縣監李性重德山縣監林淳浩等矣一獄五囚互作被告而正犯之隨時屢換豈有如許獄理乎檢官査官之問備亦輕矣爲先依施罪各杖八十收贖竝只公罪施行何如判付啓依允爲旀李義敎段功議各減一等李性重林淳浩等段功減一等爲良如敎又啓目文義囚趙完璧獄事初檢官文義前縣令洪大顯覆檢官懷仁縣監卞緯鎭等矣各杖六十竝只收贖公罪施行何如判付啓依允爲旀洪大顯段功咸一等卞緯鎭段議減一等爲良如敎又啓目恩津囚黃周鼎獄事當該覆檢官石城前縣監任霔矣杖八十收贖公罪施行何如判付啓依允爲旀功減一等爲良如敎
정조 22년
刑曹啓目粘連京囚全致訥獄事曹回啓內依判下往復于前堂則趙心泰以爲起鬧專出禁弟之誤入則情有可原云李泰永以爲傷處終欠指的干犯先爲決配獄體未盡云矣今此兩臣所議或擧苦主之檢招或因其兄之私說而惟輕之典不可容議加刑取服何如判付內正犯之情有可原大僚之議前堂之讞卿等亦無異見云則可謂僉議詢同是置況旀殺獄肯綮專觀實因而祟在踢損渠云手打此足爲疑端兺除良曰宥之獄寧可曰否結案罪人全致訥減死定配爲良如敎
정조 22년
刑曹啓目粘連廣州囚張㝡甲獄事回啓獄情到此尤無可疑各別嚴刑期於取服正犯懸錄始誤終正兩檢官推考何如判付啓當初何以携貳是隱喩依回啓施行爲良如敎
정조 22년
刑曹啓目粘連廣州囚孫龍云獄事回啓斷案已成常刑難貸依前訊推期於得情何如判付啓問于前守臣之成獄者使之條陳意見後更爲稟處爲良如敎
정조 22년
刑曹啓目粘連京囚李錫趾獄事回啓獄體法理終不敢指一覆奏上裁何如判付啓係是疑獄問于曾經判堂人各陳意見卿等更爲指一論理回啓爲良如敎
정조 22년
戊午六月二十三日卯時上御誠正閣諸承旨持公事入侍時行都承旨李泰永左承旨洪義浩右承旨李儒慶左副承旨宋銓同副承旨李溏假注書李弘謙記注官承膺祚記事官金履永檢校待敎李存秀以次進伏訖上曰各房讀奏公事也泰永等曰臣等今日竊有憂憤者而幸得方寸之地冒死陳懇言未訖上嚴敎曰此非復提之事矣日前大臣語到此事予亦黽勉答之大臣之所不敢索言者承宣輩豈可無難煩瀆乎見今日熱如此凡係酬應予果難之不欲以此等事與之接話承宣如欲言之則雖終日煩聒任意爲之也仍起入內次敎曰只待敎一人退去也存秀退出承史等惶悚俯伏至午正時以承傳色口傳下敎曰此亦故事但今人之筋力不如古人故有所參量姑爲退出也承史以次退出
정조 22년
行都承旨李泰永坐行左承旨李益運坐直右承旨洪義浩坐左副承旨李儒慶坐右副承旨宋銓坐同副承旨李肇源坐直注書洪奭周仕尹命烈未肅拜假注書李錫祜仕直事變假注書黃萬齡仕
정조 22년
李儒慶啓曰行大司憲宋煥箕執義李柱延掌令池德斌金復元持平李廷璞沈能弼在外監察茶時之意敢啓傳曰知道
정조 22년
傳于李肇源曰承旨前望單子入之待下批牌招察任
정조 22년
以行首宣傳官望單子傳于李儒慶曰前宣傳官仍任
정조 22년
傳于李益運曰同副承旨牌招入直
정조 22년
以平安監司閔鍾顯狀啓博川等邑漂頹民戶渰壓死人恤典題給事傳于李肇源曰觀此狀辭言念蕩析之狀何等矜惻渰沒人另施恤典其餘漂戶頹戶幾皆小戶應施恤典外如有身與還蕩滌半頹之類當年身役蠲減宣川依此例施行嚴飭邑倅斯速結構待畢奠接形止報來後狀聞博川則漂頹夥然令該倅持此有旨馳到漂頹處一一曉諭從當考其擧行勤慢萬一不勤當卽其地充軍以此亦爲嚴飭事回諭
정조 22년
以義州府尹李基讓狀啓鴨綠江漲滿民家間間沈墊待日晴水退詳細摘奸更爲馳啓計料事傳于李肇源曰人物之獲免沈墊極爲多幸而民家漂頹爲幾許無論漂與頹與半頹卿其躬察以此有旨曉諭於被水民人分大中小戶應施恤典外別加顧恤期於斯速奠接如有民情之可合蠲恤而無以登徹者卽爲具由狀聞事星火回諭此有旨道臣處一體下諭
정조 22년
李肇源以吏曹言啓曰今此宗廟永寧殿秋享大祭祭官中時無職名人員令該曹口傳付軍職何如傳曰允
정조 22년
兵曹判書李時秀疏曰伏以我殿下不知臣不肖授以中權重任蓋欲其振頹補弊程能量職使宿衛重而銓衡平也臣乃妄不自揆怵迫冒膺莫念僨誤之懼徒懷感激之私委蛇盤礴滾到于今點檢半歲之間無一職修擧無一事猷爲姿性荏弱而胥史無憚鑑識昏錯而韎韋失望種種瘡疣指不勝僂而及夫大政之出臣之醜拙實狀和盤倒廩欲揜而不可得矣夫銓官之以大政爲瓜期例也臣非敢隨俗例讓也臣之不稱是職臣固熟量矣殿下旣試可矣迨此剡注之暇特許鞶帶之褫俾無曠重任獲免大何則豈非公私萬萬之幸而且臣稟質虛脆自少善病昨夏以來奄若癃老視官暴昏頭痰成厥食飮則動輒痞懣神精則日益消耗平居床褥百症侵尋此殆分外冥升小器難受無妄之憂理所必至而前後瘝官憤職非特才不逮也抑亦病所使耳惟有卸解擔負調息時月賴天之靈僥倖痊可則奔奏殫竭於百執事之末少伸其涓塵報答之誠尙有望於餘日以我殿下父母於臣惻然矜許何待臣言之畢乎初單恩由計在必遞陪班義重不敢屢違夤緣復出惶恧益切略控短籲仰瀆崇聽伏乞聖慈鑑臣切至之懇諒臣疾痛之呼亟解臣所帶本兵之職以卒天地生成之澤不勝大願臣無任云云答曰省疏具悉卿其勿辭行公
정조 22년
刑曹判書朴宗甲疏曰伏以臣卽伏奉吏曹名帖以臣差七月初二日永寧殿秋享大祭亞獻官使之散致齋者臣固當聞命竭蹶之不暇而臣自本月旬前重得暑症於逐日赴坐之餘泄瀉兼發食飮全却雜試藥物迄無分減忽自日前變成赤痢度數甚頻腹痛如刺委席叫苦眞元日陷料此病勢固無以自力駿奔於旬日之內而目下不潔之症尤無致齋之望誓戒在宵無路祗赴玆敢仰暴實狀冒控崇聽伏乞聖慈俯垂諒察將臣所差亞獻官特命改付標以幸公私焉臣無任云云答曰省疏具悉疏辭許令該曹付標
정조 22년
戊午六月二十四日卯時上御誠正閣諸承旨持公事入侍時行都承旨李泰永左承旨洪義浩右承旨李儒慶左副承旨宋銓右副承旨李肇源同副承旨李溏記事官洪奭周假注書李錫祜記注官金景煥記事官金履永檢校待敎李存秀以次進伏訖上命讀奏公事肇源曰慶尙監司李義綱狀啓東萊府使金達淳到任事義浩曰黃海監司李義駿啓本安岳郡反庫事儒慶曰平安兵使李儒敬狀啓獜山僉使兪祿中到防事溏曰江原監司金履翼啓本罪人奴水福襄陽府到配事泰永銓以無公事先退上曰昨日刑曹判付何爲細書乎判付之無得細書曾有飭敎而如或違式自廟堂察推之意且有故相兪判府事筵奏矣招致備郞以此意卽爲分付仍命書榻敎曰判付書下違格同副承旨遞差仍命退諸臣以次退出
정조 22년
行都承旨李泰永緣故出左承旨洪義浩緣故出右承旨李儒慶坐左副承旨李肇源坐直右副承旨未差同副承旨李海愚坐直注書洪奭周仕直尹命烈未肅拜假注書李錫祜仕事變假注書黃萬齡仕
정조 22년
藥房提調金文淳副提調李泰永啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 22년
李海愚啓曰行大司憲宋煥箕執義李柱延掌令池德斌金復元持平沈能弼李廷璞在外監察茶時之意敢啓傳曰知道
정조 22년
李儒慶啓曰今日禁衛營御營廳下番軍賞試才時弘化門銅龍門東營集春營入直軍除出標信請出之意敢啓傳曰知道
정조 22년
李儒慶啓曰臣儒慶壯勇衛戎器點考進去下直之意敢啓傳曰知道
정조 22년
李儒慶啓曰臣依定式進詣明政門月臺壯勇衛戎器點考則皆無頉仍以傳敎內辭意勞問則亦皆好在云矣敢啓傳曰知道
정조 22년
傳于李肇源曰不爲仕進承旨許遞前望單子入之待下批牌招察任
정조 22년
承旨前望單子入之蔡弘遠李海愚落點
정조 22년
以右副承旨蔡弘遠牌不進罷職傳旨傳于李肇源曰許遞
정조 22년
以判敦寧趙宗鉉初度呈辭傳于李肇源曰許遞
정조 22년
以忠淸監司韓用和狀啓雨澤農形馳啓事傳于李肇源曰京中則旬後晴日甚罕而本道雨澤觀於狀聞未聞旬後之續續得雨言念民事不可以畿邑之均霑有所一毫弛心其間列邑或有所得而目下農形亦果如何使之條列狀聞事回諭兩南則近日雨澤與目下列邑農形亦爲詳細狀聞事下諭
정조 22년
以黃海監司李義駿狀啓遂安等邑漂頹戶渰死人恤典題給事傳于李肇源曰農時蕩析之狀甚爲矜惻渰沒人戶恤典外如有生前身役還上蕩滌其餘人戶應施恤典外小殘獨戶身布勿徵中戶還上停退嚴飭地方官斯速助力結構畢奠接使之報來後狀聞今聞筵臣言瑞興邑內民戶之頹漂行路之所見切悶云嚴飭道伯拔例顧助結構萬一遲緩自本司發遣郞官摘奸道伯守令草記勘罪若能先期檢飭星火結構則豈有至徹於筵席之擧乎竝以此意嚴飭
정조 22년
戊午六月二十五日辰時上御重熙堂左副承旨入侍時左副承旨李肇源假注書李錫祜記注官承膺祚記事官金履永以次進伏訖上曰永寧殿獻官李秉鼎昨夜進參誓戒乎注書知入賤臣承命出問回奏曰以其情勢不爲進參云矣命書傳敎曰設有情勢豈敢於誓戒之班不爲進參乎重臣事極爲未安其在重事體之道不可無處分當該獻官李秉鼎罷職爲初獻官者無一言往復於政院亦不草記當該初獻官從重推考臺監之呈課與否牌招査問如不爲之當該監察拿問嚴處又命書榻敎曰未下直守令除署經皆令當日辭朝仍命退承史以次退出